Univerzita Palackého v Olomouci

[right|thumb|Historická budova Univerzity Palackého v Olomouci s [kostol svätého Michala (Olomouc)|kostolom svätého Michala]]
[right|thumb|Tereziánska zbrojnica - Informačné centrum Univerzity Palackého v Olomouci. Priečelie [fasáda|fasády je z rokov 1771-1778. Na štíte je znak Svätej ríše rímskeho národa nemeckého.]]

**Univerzita Palackého v Olomouci** () je druhá najstaršia univerzita v Česku, najstaršia na Morave.

Univerzita má 8 fakúlt na ktorých študuje viac než 24 000 študentov. Od mája 2021 je rektorom prof. MUDr. Martin Procházka, Ph.D.

## Z histórie
Univerzita vznikla 22. decembra 1573 udelením príslušných práv vtedajšiemu jezuitskému internátu. Vysokoškolská výuka začala o tri roky neskôr. V dobe stavovského povstania univerzita na čas zanikla, ale v roku 1621 bola obnovená. V roku 1778 bola moravská univerzita na čas presťahovaná do Brna, ale v roku 1782 vydal cisár Josef II. dekrét, ktorým sa univerzita preniesla späť do Olomouca, ale zároveň bola degradovaná na trojročné lýceum (podľa dekrétu mali byť univerzity iba vo Viedni, v Prahe a v Ľvove). V roku 1827 bolo učenie znovu povýšené na univerzitu pomenovanú **Františkova univerzita**. V roku 1860 cisár František Jozef I. dekrétom univerzitu zrušil, v Olomouci zostala len teologická fakulta, ktorá je spojovacím článkom medzi starou univerzitou a dnešnou univerzitou, obnovenou v roku 1946 pod názvom **Univerzita Palackého v Olomouci**.

V septembri 2015 bolo oznámené, že sa univerzita po prvýkrát dostala do rebríčka *Times Higher Education World University Rankings 2015-2016* (THE). Umiestnila sa na 501. až 600. mieste.

Slováci tvoria najväčšiu skupinu z takmer 4000 zahraničných študentov. Na univerzite ich študuje 1 600. „Když se maturant vydá studovat do zahraničí, většinou se snaží o co nejlepší výsledek. A na slovenských studentech je hodně vidět, že chtějí uspět. Na naší univerzitě patří mezi 20 až 30 procent nejlepších. I proto o ně máme eminentní zájem,“ uviedol rektor Miller.

## Fakulty
* Cyrilometodská teologická fakulta
* Fakulta telesnej kultúry
* Filozofická fakulta
* Lékárska fakulta
* Pedagogická fakulta
* Právnická fakulta
* Prírodovedecká fakulta
* Fakulta zdravotníckych vied


Image:Teoreticke ustavy.JPG|Teoretické ústavy lekárskej fakulty z rokov 1950 – 1961, architekti Jiří Kroha a Václav Roštlapil
Image:PdF UP Olomouc.jpg|Pedagogická fakulta z rokov 1936 – 1938, architekt: Klaudius Madlmayr


## Významní poslucháči
Výber významných poslucháčov, (zoradené chronologicky) napr.:
* Albrecht z Valdštejna
* 16?? Karel Slavíček – FF
* 1840 – 1843 Johann Gregor Mendel – FF
* 1887 – 1891 Alois Musil (1904 – 1909 aj profesorom) – TF
* Jirí Opelík
* Karel Werner
* Otakar Veřovský – FF
* 1951 Miloslav Stibor – FF
* Helena Havlíčková – PdF
*  – 1967 Jindřich Štreit – PdF
*  – 1976 Rostislav Švácha – FF
* 1977 – 1979 Jozef Kubinyi – LF
* Jan Balabán – FF
* Ivan Langer – LF a PF
* Emil Viklický – PrF
* Jan Korytář – PrF
* Bogdan Trojak
* Kateřina Dubská – FF
* Benedikt Tomáš Mohelník – TF
*  – 1992 Jiří Siostrzonek – FF
* 1999 doktorát – Antonín Holý
* a ďalšie.

## Prednášajúci
* Jakub Kresa – 1681 profesorom hebrejčiny
* 1948 – 1956 Pavel Trost – FF
* 1949 – 1961 Ivan Poldauf – FF
* Antonín Procházka – Právnická fakulta

## Rektori
[right|thumb|[Inauguracia Lubomíra Dvořáka rektorom Univerzity Palackého v Olomouci. Vľavo: predchádzajúca rektorka Jana Mačáková.]]
Súčasným rektorom je od mája 2021 prof. MUDr. Martin Procházka, Ph.D. Zvolený bol 31. marca 2021. Jeho predchodcom bol od 1. februára 2014 prof. Mgr. Jaroslav Miller, M.A., Ph.D.

## Iné projekty

## Zdroj
* http://www.upol.cz/odkazy/o-univerzite/historie-a-soucasnost/rektori-olomoucke-univerzity/ 

## Referencie

## Externé odkazy
* Univerzita Palackého v Olomouci


Kategória:Univerzity v Česku
Kategória:Olomouc
Kategória:Školy v Olomouci